Aitoja makuja

Kehitä ruokamatkailutuotteita tarinallistamisen avulla, webinaari 1
2025-06-03 09:00 - 11:00 (Europe/Helsinki)
Tule mukaan ja inspiroidu siitä, miten voisit kehittää liiketoimintaasi ja tuotteitasi tarinallistamisen avulla.
Webinaarit ovat käytännönläheisiä työpajoja, ja webinaarien tuloksena on tarkoitus kehittää idea ruokamatkailutuotteesta. Idean avulla voit osallistua kilpailuihin, kuten Artesaaniruoka SM-kilpailuihin ja Hungry for Finland -ruokamatkailukilpailuun.
Kenelle: Matkailu- ja elintarvikealan yrittäjille
Missä: online
Milloin: tiistaina 3.6.2025 klo 9-11 ja tiistaina 26.8.2025 klo 9-11.

Paikallisista elementeistä ruokaelämysten tarinoiksi!
Yritykseni ruokatarina & ruokaelämykseni tarinapolku, käytännönläheiset webinaarit 3.6. ja 26.8.2025, huom. toteutetaan sekä suomeksi että ruotsiksi.
Tarina on erottumisen, markkinoinnin ja myynnin työväline numero yksi myös ruokatuotteen osalta. Tarinallistamisen avulla tuot esille tuotteen alkuperän, vastuullisuuden ja ainutlaatuisuuden. Matkailuelämyksissä ruoka on yksi merkittävimmistä tarinallistamisen keinoista. Tarinallistamalla luodaan asiakkaille elämys, joka jättää myyvän muistijäljen!
Webinaareissa pääset kehittämään oman yrityksesi ruokatarinaa Stooripuu-menetelmän avulla ja tuotteistamaan yrityksesi ruokaelämystä Tarinapolku-menetelmän avulla. Parituntiset webinaarit ovat käytännönläheistä tekemistä. Yhteisenä tavoitteena on, että saamme uusia ruokaelämyksiä tarjolle alueen kävijöille. Tarinallistamiseen ammennamme paikallisista erityiselementeistä. Webinaarit tarjotaan tulkin avustuksella samanaikaisesti myös ruotsiksi.
Kouluttajana toimii Anne Kalliomäki, Tarinakone Oy:sta. Anne on tarinallistamisen eli tarinalähtöisen tuotteistamisen ja palvelumuotoilun paras asiantuntija Suomessa, takana satoja tarinallistamisen koulutuksia ja jo yli sata ydintarinaa erilaisille yrityksille. Hän on kirjoittanut palkitun kirjan ”Tarinallistaminen – palvelukokemuksen punainen lanka”. Anne on myös osa Visit Finland akatemian matkailuvalmentajien verkostoa. Lataa ilmainen tarinallistamisen opas: http://www.tarinakone.fi/lataa-opas/
Tutustu tarkempaan sisältöön ja ilmoittaudu!
********
Utveckla din matturismprodukt med hjälp av storytelling!
Vill du skapa oförglömliga matupplevelser som sticker ut? Delta i två kostnadsfria webbinarier i juni och augusti – lär dig hur du bygger din egen matberättelse med experten Anne Kalliomäki! 🍽️✨
🗓️ 3.6 & 26.8.2025 | 💻 Online | 🗣️ Finska med svensk tolkning
📍 För företag inom mat & turism
👉 Läs mer och anmäl dig senast 31.5: Kostnadsfria webbinarier: Utveckla din matturismprodukt med berättelser

Onko suomalainen ruokavienti myötätuulessa? -webinaari
2025-06-03 09:00 - 11:00
Tervetuloa tilaisuuteen, jossa pureudumme ajankohtaisiin maatalouden markkinanäkymiin.
Julkistuswebinaari 3.6.2025 klo 9:00 – 11:00

09:00-09:05
Tervetuloa ja tilaisuuden käytännöt, erikoistutkija Terhi Latvala

09:05-09:35
Viljan, valkuaiskasvien ja lihan markkinakehitys Suomessa, erikoistutkija Csaba Jansik

09:35-09:50
Maitomarkkinoiden tilannekatsaus ja kehitysnäkymät, erikoistutkija Olli Niskanen

09:50-10.05
Kasvihuonetuotannon kehitysnäkymät Suomessa, yliaktuaari Anna-Kaisa Jaakkonen

10:05-10:25
Miten kauppapolitiikan myllerrys muuttaa ruokamarkkinoita?,
tutkimusprofessori Jyrki Niemi

10:25-11:00
Loppukeskustelu

Ilmoittaudu webinaariin viimeistään 2.6.
Kun olet ilmoittautunut, saat vahvistusviestissä osallistumislinkin webinaariin.
Linkki aktivoituu tunti ennen tilaisuuden alkua.

Erityisestä menestykseksi – nimisuoja myyntivalttina, webinaari
2025-06-03 13:00 - 15:00
Tuotteen nimisuoja kertoo tarinaa alkuperästä ja laadusta. Siitä, että tuote on erityinen. Mutta miten nimisuojamerkistä tehdään myyntivaltti, joka tuottaa lisäarvoa elintarvikeyrityksille sekä matkailu- ja ravintola-alalle?
Kysymykseen etsitään ratkaisua webinaarissa tiistaina 3.6. klo 13–15. Webinaarissa Lionel Lalagüe Cognac BNIC:ltä ja Massimo Vittori OriGIniltä kertovat siitä, miten tuotteesta rakennetaan nimisuojan avulla kansainvälinen, kaikkien tuntema brändi. Paneelikeskustelussa äänessä ovat suomalaisten nimisuojatuotteiden tuottajia ja matkailun edustajia.
Ilmoittaudu webinaariin, ja olet kanssamme mukana kuhinassa suomalaisten nimisuojatuotteiden ympärillä! https://www.lyyti.fi/reg/nimisuoja-webinaari
Webinaarin kieli on suomi, mutta kansainväliset vieraamme pitävät puheenvuoronsa englanniksi.
Webinaarin järjestää Erityiseksi todettu -hanke, jonka toteuttavat Helsingin yliopiston Ruralia-instituutti, Pyhäjärvi-instituutti ja Kaiku Helsinki. Hanketta rahoittaa maa- ja metsätalousministeriö.

Ruokatoimijoiden tilatarpeet ja yhteistyömahdollisuudet -työpaja, osa 2, Helsinki
2025-06-04 13:00 - 15:30
Kaksiosainen työpajasarja kutsuu ruoka-alan yrittäjät kuvaamaan haasteita ja kehittämään kestävää liiketoimintaa. Ensimmäisessä osassa aiheena ovat tilatarpeet. Osallistujat pääsevät tutustumaan Arabia135:n vapaisiin ja kehitettäviin tiloihin. Ilmoittaudu mukaan!

Paikka: ARKI 135 -hubi, Hämeentie 135 A (4. kerros)
Aika: 4.6.2025 klo 13.00 – 15.30
Tule mukaan kehittämään tilaratkaisuja ja yhteistyömalleja, jotka tuovat elinvoimaista ja kestävää ruoka-alan liiketoimintaa Arabia135 -kortteliin osana Arabian kiertotaloushubin toimintaa. Työpajat kokoavat yhteen ruoka-alan yrittäjiä tunnistamaan arjen haasteita ja yhteistyömahdollisuuksia sekä kehittämään konkreettisia, kiertotaloutta hyödyntäviä yhteistyö- ja tilaratkaisuja Arabia135:een.
Ensimmäisessä työpajassa keskitytään ruoka-alan toimijoiden tilatarpeisiin ja kartoitetaan kiinnostusta toimijoiden väliselle yhteistyölle. Osana työpajaa järjestetään ohjattu kierros, jossa pääsemme tutustumaan Arabia135-kiinteistön vapaisiin ja kehitteillä oleviin tiloihin.
Työpajat on suunnattu ruoka-alan jalostajille, tuottajille sekä muille ruoka-alan toimijoille esimerkiksi erityistukkureille ja pakkaamoille, jotka kaipaavat uusia toimitiloja ja yhteistyömahdollisuuksia. Tilaisuudet järjestetään osana Euroopan unionin osarahoittamaa Urban&Local-hanketta.
Työpajasarjan ensimmäinen osa järjestetään 28.5. klo 12.30-15.30
Lisätietoja ohjelmasta ja ilmoittautuminen!

Ruokaprovinssin Keksiviikkokahvit: Ruoka matkailijan houkuttimena, Teams
2025-06-04 14:00 - 14:30
Tule kuulolle kesäkuun Keksiviikkokahvien merkeissä! Kesä ja matkailusesonki ovat alussa ja pohdimme, toimiiko ruoka matkailijan houkuttimena. Etäkahvit tarjoilee Asta Asunmaa Etelä-Pohjanmaan Maa- ja kotitalousnaisista Maistuvaa Matkailua Ruokaprovinssista -hankkeen puitteissa.
Kahvit järjestämme keskiviikkona 4.6.2025 klo 14.00–14.30. Linjat aukeavat klo 13.55. Ei ennakkoilmoittautumista.
Tervetuloa!
Lisätietoa Keksiviikkokahveista.

Todistetusti laatua! -webinaari ja työpaja, Kainuu
2025-06-05 09:00 - 13:00
Johdannossa aiheeseen syvennytään laadun eri ulottuvuuksiin kuten turvallisuus, ravitsemuksellisuus, aistinvaraiset ominaisuudet, laadun merkitys kuluttajille, yrityksille ja yhteiskunnalle, omavalvonta, HACCP, laadunhallinnan standardit ja laadun varmistamisen työkalut. Koulutukseen liittyvässä työpajassa on mahdollisuus miettiä riskinhallintaa myös omasta tuotantoprosessista käsin.
5.6.2025 klo 9 – 13
Hinta 65 € + alv 25,5 % sis. webinaarin ja työpajan (4 h) Teams-yhteydellä. Kouluttajana IdeaNature Oy.
Lisätietoja ja ilmoittautuminen viimeistään 29.5.2025 https://www.maajakotitalousnaiset.fi/tapahtumat/tuotekehityksella-tulosta
Koulutus toteutetaan pienryhmänä, jotta yrittäjä saa mahdollisimman suuren hyödyn omaa toimintaa ajatellen. Koulutukseen otetaan 7-10 osallistujaa ilmoittautumisjärjestyksessä, etusija kuitenkin kainuulaisilla. Koulutus on tarkoitettu luonnontuotteisiin pohjautuvien elintarvike- ja luonnontuotealan yrittäjillä ja yrittäjiksi aikoville.
Koulutus järjestetään osana KantriLuonto-hankkeen toimintaa. KantriLuonto-hanketta toteuttavat Kainuun Ammattiopisto ja MKN/ProAgria Itä-Suomi Euroopan maaseuturahaston ja Kainuun ELY:n tuella.

Villiyrttikarkelot 2025, Oulu
2025-06-07 10:00 - 16:00
Tervetuloa tutustumaan paikallisiin luonnontuotteisiin ja kokemaan villiyrttien kiehtova maailma Åströmin puistossa Oulussa (Mannenkatu 1) järjestettävään koko perheen tapahtumaan. Vapaa pääsy!
7.6.2025 klo 10-16
Tiedätkö, mitä kaikkia luonnonkasveja voi hyödyntää villiyrtteinä? Miltä maistuu voikukanlehdet salaatissa tai kuusenkerkkäsiirappi jälkiruoissa? Entä millaisia hyvinvointipalveluita luonnossa voidaan järjestää? Tule tutustumaan villiyrttien ja luontopalveluiden maailmaan kesäkuussa Oulussa!
Villiyrttikarkelot on koko perheen tapahtuma Oulun Åströmin puistossa, jossa esitellään luontoalan mahdollisuuksia – luonnon villejä tuotteita ja palveluja villissä luonnossa. Luontoalan yrittäjien myyntipisteistä voi ostaa luonnontuotteista jalostettuja elintarvikkeita ja kosmetiikkaa sekä tutustua luontopalveluyrityksien moninaisiin palveluihin.
Tutustu tarkemmin!

Ruokaprovinssin brändi- ja viestintätyöpajat, osa 2, etäyhteys
2025-06-09 14:00 - 16:00
Pitäisikö mielestäsi Etelä-Pohjanmaan vahva ruokamaakunta näkyä ja kuulua enemmän? Jos näin, niin tule mukaan vaikuttamaan millaista brändi- ja viestintätyötä jatkossa tehdään Ruokaprovinssin hyväksi.
Etelä-Pohjanmaan ruoka-alan yhteistä viestintää kehitetään Kekseliäs ja Ketterä Ruokaprovinssi -hankkeen voimin. Sen ansiosta nyt käytössämme on Era Content oy:n asiantuntijat Mervi Rantakari ja Riitta Pollari, jotka fasilitoivat seuraavat kaikille Etelä-Pohjanmaan ruokaketjun toimijoille avoimet työpajat. Niiden avulla rakennetaan toimiva Ruokaprovinssin brändi- ja viestintäkäsikirja.
Työpaja I Etelä-Pohjanmaan Elinkeinotalo, Iso Sali. Työpaja II Teams, Huhtalantie 2, 60100 Seinäjoki
Työpajoja on kaksi kappaletta: parasta olisi, jos pystyt osallistumaan molempiin työpajoihin, mutta voit myös osallistua vain toiseen.

Ensimmäinen läsnätyöpaja järjestetään ke 16.4.2025 klo 8.45-11.15.
Aamupuuroa aletaan tarjota jo klo 8.15 alkaen. Ensimmäinen työpaja on samalla osa Kerru:n toimintaa (Etelä-Pohjanmaan korkeakouluyhdistyksen Kestävät Ruokaratkaisut -ryhmä). Voit tulla mukaan, vaikka et olisikaan aiemmin ollut Kerrussa mukana, sillä kiinnostut teemaa kohtaan riittää!
Ilmoittaudu työpajaan viimeistään 10.4.
Toinen työpaja järjestetään etätoteutuksena ma 9.6. klo 14.00-16.00.
Ilmoittaudu työpajaan viimeistään 5.6.

Lisätietoja ja ilmoittaudu!
Työpajat ovat maksuttomia. Tervetuloa!
Kekseliäs ja Ketterä Ruokaprovinssi -hanke

Pellolta pöytään – Viron Lähiruokapäivän opit, verkkotyöpaja
2025-06-10 10:30 - 12:00
Tervetuloa verkkotyöpajaan ”From Field to Fork – Exploring Estonia’s Open Farm Day”, jossa tutustutaan Viron Avatud Talude Päevään eli virolaisten menestyksekkääseen Lähiruokapäivään.
10.06.2025 klo 10:30-12:00

Zoom

Työpaja kokoaa yhteen maaseudun kehittäjiä ja viestinnän asiantuntijoita jakamaan kokemuksia Viron Avatud talude Päevän taustalta. Työpajassa kuulet, miten kampanjointia on rakennettu, miten sitä on ylläpidetty vuosien varrella ja mitten päivä on saavuttanut suuren suosion: vuonna 2024 rikottiin ennätyksiä, kun 358 kohdetta avasivat ovensa vierailijoille ja vierailijamäärissä rikottiin ensimmäistä kertaa yli 300 000 vierailijan raja.
Työpajassa Viron järjestäjätiimi esittelee tapahtuman menestyksen keskeiset elementit. He kertovat vastuistaan ja jakavat näkemyksiä suunnittelusta, koordinoinnista ja viestinnästä. Lisäksi osa mukana olleista maatiloista kertoo, mikä heitä motivoi osallistumaan ja mitkä tekijät heidän mielestään vaikuttavat kampanjan vaikuttavuuteen.
Kenelle? Työpaja on hyödyllinen kaikille, joita kiinnostaa maaseutuviestintä, tapahtumien järjestäminen, yhteisöjen osallistaminen tai maaseutumatkailu. Olitpa sitten suunnittelemassa vastaavaa tapahtumaa tai haluat ymmärtää, miten maaseudun elämää voidaan tuoda laajasti esiin, saat työpajasta käytännön vinkkejä ja inspiraatiota.
Katso lisätietoja ja ilmoittaudu!

Tuotekehityksellä meille ja maailmalle, showroom ja päätöstilaisuus, Jyväskylä
2025-06-12 10:00 - 16:00
Kaikille keskisuomalaisille (ja tuotekehityspolun) elintarvikkeiden tuottajille ja jalostajille avoin ja maksuton tilaisuus 12.6.2025, jossa mahdollisuus esitellä omia tuotteita ostajille (kaupat, tukut, ammattikeittiöt, ruokamatkailuyritykset) ja medialle.
Show Room klo 10-11, Show Room B114
Päätöstilaisuus klo 12 – 16, Kasvosali C119
Jyväskylän ammattikorkeakoulun pääkampus, Rajakatu 35, Jyväskylä
Yrittäjien sekä asiantuntijoiden puheenvuorot. Hankkeessa syntyneiden tuotteiden esittelyt & opit. Tuotenäyttelyyn tutustuminen (tila B114). Tarkempi ohjelma julkaistaan toukokuussa.
Maksuton tilaisuus on avoin kaikille.
Lisätietoja ja ilmoittautumiset 5.6. klo 12 mennessä.
Tuotekehityksellä meille ja maailmalle -yhteistyöhankkeessa yritykset pääsevät kehittämään asiantuntijoiden ja kaupan edustajien sparrauksen tuella uusia paikallisesti jalostettuja elintarvikkeita tai jatkokehittämään jo olemassa olevia tuotteita. Näin edistetään myös yritysten ja kaupan välistä suoraa vuoropuhelua tuotteiden asiakaslähtöisistä tarpeista ja tuotekehityksen oikeista painotuksista.
Tuotekehityksellä meille ja maailmalle -yhteistyöhanketta hallinnoi Jyväskylän ammattikorkeakoulu. Osatoteuttajana on Jyväskylän yliopisto. Yhteistyökumppaneita ovat Osuuskauppa Keskimaa sekä K-Citymarket Keljo, Seppälä ja Äänekoski. Hanketta rahoittaa Keski-Suomen ELY-keskus Euroopan maaseudun kehittämisen maatalousrahastosta.

MainPotRe potato seminar, Turku
2025-06-13 08:30 - 16:00
MainPotRe “Maintenance and scaling up potato growing and consumption heritage in Northern Baltic region to build up resilient communities”
June 13, 2025
City of Turku, Finland
Organized by MainPotRe project partner Natural Resources Institute Finland (Luke)
Programme (pdf)

Neitsytperunafestivaali Turussa
2025-06-13 12:00 - 2025-06-14 20:00
Neitsytperunafestivaali tuo varhaisen perunan ihanaa sanomaa kahtena päivänä, perjantaina 13.6. ja lauantaina 14.6. Paikka on jo monivuotiseen tapaan Panimoravintola Koulun Biergarten, jonne kaikilla on vapaa pääsyy.
NPF 2026

Perjantai 13.6.
Piha aukeaa perunalle klo 12. Ruokateltat tarjoavat annoksiaan ja ohjelmalavalla tietoiskuja perunasta klo 14 ja klo 15. Koulun tiskiltä saa raikkaita juomia.
Luonnovarakeskus Luke johdattaa juhlakansaa vahojen perunalajikkeitten salaiseen puutarhaan ja MTK:n asiantuntija tuo perunansyöjät nykyaikaan kertomalla, mitä perunalle nyt kuuluu.
Kello 16.30 lavalta annetaan virallinen avajaisjulistus. Sen antaa Kaffeli varapuheenjohtaja Markku Haapio.
Perunoitten myyntiteltalla sukkelat pottukauppiaat myyvät aanuntuoretta Annabellaa ja Solistia.
Tapahtuman houseband Sohon Torwet tööttää takuuvarmaa torvimusiikkia klo 17-18 ja klo 19-20.
Myyntitiskit sulkeutuvat klo 20.
Lauantai 14.6.
Piha avataan yleisölle klo 12.00. Samalla aukeavat ruokateltat sekä Koulun juomatiski.
Lavalla mahdollista yllätysohjelmaa, joka tässä vaiheessa on yllätys vielä järjestäjillekin.
Sohon Torwet lauteilla taas klo 17-18 ja klo 19-20.
Myyntitiskit sulkeutuvat klo 20.
Maisteluannokset
Ruokateltat tarjoavat huokeahintaisia maisteluannoksia, joissa kaikissa raaka-aineena varhaisperuna. Mukana tällä kertaa:
Kustavin Kipinä
Nomad Food&Wine
Panimoravintola koulu
Ravintola Xoxo`s
Turun Keittiömestarit ry
Matias Haapasaari, Suomen kokkimaajoukkueen jäsen

Elintarvikealan yritysten tutustumismatka Wieniin
2025-06-16 08:00 - 2025-06-18 23:00
Kansainvälistymisestä kiinnostuneille elintarvikealan yrityksille suunnattu markkinaan tutustumismatka Itävaltaan Wieniin kesäkuussa. Tavoitteena on parantaa yritysten valmiuksia toimia kansainvälisillä markkinoilla.
Yritykset kustantavat itse matkakulunsa eli lennot, majoituksen ja ateriat.
Markkinaan tutustumismatka 16.-18.6.2025, Wien, Itävalta
Itävallassa ohjelmaan kuuluu muun muassa Business Finlandin järjestämää business-etikettikoulutusta ja vierailu Free from & Specialty Food + Wine -messuille.
”Messut tarjoavat mahdollisuuden tutustua free from -tuotteiden laajaan kategoriaan ja trendeihin. Free from -tuotteilla tarkoitetaan muun muassa laktoosittomia, gluteenittomia ja vegaanisia elintarvikkeita. Nämä messut valikoituivat kohteeksi siitä syystä, että Kymenlaakson alueella on paljon yrityksiä, joilla on alan osaamista ja kilpailukykyisiä free from -tuotteita. Tapahtumassa on mahdollisuus verkostoitumiseen kauppakumppaneiden kanssa Keski- ja Itä-Euroopan alueelta”, toteaa Tiina Luoma.
Messujen lisäksi ryhmä tutustuu suureen saksalaiseen REWE-supermarketketjuun.
Tutustu ohjelmaan ja aikatauluihin!
Matkaan liittyy myös Elintarvikealan vientivalmennus, joka järjestetään 22.5. (ks. tarkemmat tiedot täältä)
Vientivalmennuskokonaisuus toteutetaan osana KELKKA – Kymenlaakson elintarvikesektori kansainvälisille areenoille -hankkeen toimenpiteitä. Hankkeen rahoitus: Alueiden kestävän kasvun ja elinvoiman tukeminen -määräraha (AKKE), äkilliseen rakennemuutostilanteeseen vastaaminen (ÄRM). Hankesivuille tästä.

Ruokasektorin koordinaatiohanke: infoa hankerahoittajille -webinaari
2025-06-17 14:00 - 15:30
Valtakunnallinen Verkostoilla voimaa yhteistyöhön – Ruokasektorin koordinaatiohanke järjestää erityisesti ruokasektorin hankkeita rahoittaville tahoille ajankohtaisinfon tiistaina 17.6.2025 klo 14.00 – 15.30.
Tällä kertaa keskitytään erityisesti elintarvikeviennin kasvua edistävään valtakunnalliseen toimintaan. Asiasta kertoo ruokaviennin kasvujohtaja Jukka Vainionpää Ruokatieto ry:stä.
Ilmoittautuneille lähetetään Teams-linkki edeltävänä päivänä https://www.lyyti.in/rahoittajainfo-1706
